Šiaulių gidas

Naisių vasaros teatro muzikinė programa-koncertas
2023-05-23 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Gegužės 23 d. 18 val. Šiaulių kultūros centro Didžiojoje koncertų salėje bus rodomas Naisių vasaros teatro muzikinė programa-koncertas.
Naisių vasaros teatro aktorių paruošta muzikinė programa-koncertas skirtas žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savos kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų. Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius.
Nekantriai žiūrovų lauks Vaida, Jūratė, Karolis, Remigijus, Arūnas, Tomas, Valdas ir Edgaras.
Renginio trukmė: ~1.30 val.
Įėjimas su kvietimais. Kvietimus galima pasiimti Šiaulių kultūros centro kasoje.
Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691
Organizatorius – Naisių vasaros teatras.

Renginys nemokamas

Edukacinis užsiėmimas suaugusiesiems „Avytės“
2023-05-22 18:00 (Europe/Helsinki) | Šiaulių kultūros centro Amatų dirbtuvės (Aušros al. 31)
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.
Edukacinio užsiėmimo metu bus sukuriama keraminė saldaininė, puošta stilizuotomis avytėmis. Unikaliam darbui pagaminti bus naudojamas baltas molis. Rankų darbo vienetinis gaminys bus ne tik funkcionalus daiktas, bet ir išskirtinė namų dekoracija. Užsiėmimo metu pasigaminsite 1 indelį.
Antras užsiėmimas, kurio metu bus glazūruojama, vyks gegužės 29 d.
Vieno užsiėmimo trukmė: ~2 val.
Dalyvių skaičius: nuo 5 iki 15
Kaina 1 asmeniui už du edukacinius užsiėmimus:

be auksavimo 24 Eur
su auksavimu 30 Eur

Į kainą įskaičiuotos visos lipdymui ir glazūravimui reikalingos priemonės.
Būtina registracija tel. +370 678 53 171, el. p. vaida.dambrauskiene@siauliukc.lt
Edukacinis užsiėmimas skirtas tik suaugusiesiems.
Bus gaminamas 1 indelis.
Darbų atsiėmimas: po paskutinio apsilankymo ~ 2 savaičių laikotarpyje.

Žygis visai šeimai „Renkuosi gamtą“
2023-05-20 10:00 - 17:00 (Europe/Helsinki)
Skautai kviečia visus, didelius ir mažus į sugrįžusį pavasario žygį visai šeimai „Renkuosi gamtą“!

Pasinaudokite puikia proga smagiai praleisti laiką su savo šeima, susipažinti su dar nepažintomis Kurtuvėnų regioninio parko vietovėmis, pažvelgti iš arti į atbundančios pavasariškos gamtos grožį. Visų žygio dalyvių lauks smagūs lauko žaidimai, sušalusius šildys gardi arbata ir skautiškas laužas. Kviečiame visus dalyvauti. Kur daug žmonių, ten daug juoko ir teigiamų emocijų.

Žygio data: 2023-05-20
Žygio pradžia: žygeiviai renkasi prie Kurtuvėnų dvaro svirno 55.826326, 23.048109

09:30 – 10:00 val. – žygio dalyvių registracija.
10:00 val. – žygio atidarymas ir startas.

Žygio dalyviai – Visi kas neabejingi gamtai ir jos grožiui.
Žygio maršrutas: Kurtuvėnai –Jautmalkė – Vainagiai -Laisvučiai – Kurtuvėnai. Žygio metu maršrutas gali nežymiai keistis.
Atstumas: ~12 km.
Registracija į žygį (https://forms.gle/PBpPN25ZoxFsAQnw6): Išankstinė registracija į žygį vykdoma iki 2023 m. gegužės 18 d. Išankstinė registracija privaloma visiems žygeiviams. Žygis nemokamas.

Detalesnė informacija: Greta Bružaitė +37060041838 gretabruzaitee@gmail.com
Renginį organizuoja ŽEMAITIJOS SKAUTŲ ORGANIZACIJOS ŠIAULIŲ ŠV. JURGIO SKAUTŲ DRAUGOVĖ

Gatvės muzikos diena
2023-05-20 - 2023-05-21
Šiaulių menų mokykla kartu su Šiaulių miesto savivaldybė, kviečia ir laukia tavęs 2023 m. gegužės 20 d. (šeštadienį) Gatvės Muzikos Dienoje!

Šiaulių bulvare (Vilniaus g.) skambės įvairūs muzikos žanrai bei stiliai, kurie kvies sustoti, pasiklausyti ir pasimėgauti akimirka.

Papildoma informacija ir dalyvių registracija: https://gmd.lt/

Kostas Smoriginas 70 | su grupe ir styginių kvartetu. Bardai LT
2023-05-17 18:30 (Europe/Helsinki) | Šiaulių dramos teatras
Autorius – Kostas Smoriginas
Šviesų dailininkas – Pijus Vasiliauskas
Kompozitorius – Kostas Smoriginas, Audrius Balsys, Faustas Latėnas
Aktoriai/atlikėjai – Kostas Smoriginas, Audrius Balsys, Martynas Kuliavas, styginių kvartetas: Barbora Domarkaitė (I smuikas), Almina Statkuvienė (II smuikas), Arūnas Statkus (altas), Tomas Ramančiūnas (violončelė).
Artėjant 70 metų jubiliejui Kostas Smoriginas rengia naują autorinių dainų programą.
„Esu menininkas. Tie, kas mane vadina aktoriumi, neklysta, teisūs ir tie, kurie sako, kad esu dainų autorius ir atlikėjas”, – daugiau nei keturiasdešimt metų scenoje praleidęs, Lietuvos nacionaline kultūros ir meno premija apdovanotas K. Smoriginas ir šiandien be kūrybos, be scenos neįsivaizduoja savo gyvenimo.
Ilgai lauktam susitikimui su žiūrovais ir klausytojais aktorius parengė dviejų dalių koncertą, kuris neabejotinai taps dedikacija Jos Didenybei Muzikai, Jos Didenybei Dainai, Jos Didenybei Scenai. Koncerte K. Smoriginas pristatys naujausias dainas savo dainas pagal Liutauro Degėsio, Evaldo Jaro tekstus, naujam gyvenimui bus prikeltos dainos pagal Romo Lileikio ir Sigitos Gedos eiles. Nuskambės ir K.Smorigino klasika, be kurios klausytojai neįsivaizduoja jo koncertų – dainos „Paukščiai”, „Kalėdos”.
Į savo jubiliejaus koncertus, kurie vyks visoje Lietuvoje, K. Smoriginas pakvietė ištikimus bendražygius – kompozitorių Audrių Balsį, gitaros virtuozą Martyną Kuliavą, o taip pat – styginių kvartetą. K. Smoriginas neabejoja, kad kvarteto atliekama muzika dainoms suteiks naujų spalvų ir muzikinės poetikos.

Šokių vakaras. Groja Vytautas Kosmauskas
2023-05-14 17:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. gegužės 14 d. 17 val.

5 Eur

Gegužės 14 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Vytautas Kosmauskas.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Edukacinis užsiėmimas „Spalvoti mūzų akmenėliai“
2023-05-14 10:00 (Europe/Helsinki) | Šiaulių kultūros centro Amatų dirbtuvės (Aušros al. 31)
Gegužės 14 d. 10 val. Šiaulių kultūros centre vyks edukacinis užsiėmimas „Spalvoti mūzų akmenėliai“.

Mozaika – viena seniausių dailės formų, dekoravimo technika, kuri visus žavi savo spalvomis bei ornamentais. Edukacijos metu dalyviai sužinos mozaikos kilmę, rinkimo būdus, aptars akmenėlių spalvų reikšmes, formuodami geometrines kompozicijas, patys sukurs unikalų ornamentą iš įvairiausių spalvotų keramikos akmenėlių bei stiklo.
Renginio trukmė 1–1,5 val.
Dalyvių skaičius: nuo 5 iki 25
Kaina 1 asmeniui: 8 Eur, su nuolaida 4 Eur.
Nuolaida taikoma:
moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę; mokytojui, turinčiam tarptautinį ITIC pažymėjimą; ikimokyklinio amžiaus vaikui; vaikų globos namų auklėtiniui; šeimos namų gyventojui; neįgaliajam; socialiai remtinų moksleivių grupei, pateikusiai sąrašą.

Geras sekmadienis Šiauliuose
2023-05-14 - 2023-05-15
10 val.
EDUKACINIS UŽSIĖMIMAS „SPALVOTI MŪZŲ AKMENĖLIAI“
Šiaulių kultūros centras (Aušros al. 31, Šiauliai)
Amatų dirbtuvės
Mozaika – viena seniausių dailės formų, dekoravimo technika, kuri visus žavi savo spalvomis bei ornamentais. Edukacijos metu dalyviai sužinos mozaikos kilmę, rinkimo būdus, aptars akmenėlių spalvų reikšmes, formuodami geometrines kompozicijas, patys sukurs unikalų ornamentą iš įvairiausių spalvotų keramikos akmenėlių bei stiklo.
Dalyvių skaičius: nuo 5 iki 25. Trukmė 1–1,5 val.
Registracija vykdoma (iki gegužės 12 d. 15 val.) tel.+37067853171,
el. p. vaida.dambrauskiene@siauliukc.lt
Kaina: 8/4 Eur

Bet kuriuo metu
INTERAKTYVUS ORIENTAVIMOSI ŽAIDIMAS „DĖK Į KOJAS!“
Šiaulių apskrities Povilo Višinskio viešoji biblioteka (Aušros al. 62, Šiauliai)
Į savo išmanųjį įrenginį tereikia atsisiųsti „Actionbound“ programėlę, nuskenuoti QR kodą, esantį šalia bibliotekos, ir Jūs jau sekate knygnešių keliais po Šiaulių miestą. Žaidime gali dalyvauti vienas asmuo arba komanda. Jį galima žaisti bet kuriuo Jums patogiu metu. Startas ir finišas – prie Šiaulių apskrities Povilo Višinskio viešosios bibliotekos (Aušros al. 62). Daugiausiai taškų surinkusiems ir originaliausiai atlikusiems užduotis dovanosime prizų.
Atstumas apie 6 km. Trukmė ~ 2 val.
Informacija tel. +37041371733, el. p. sigita.vaitkaityte@savb.lt
Dalyvavimas nemokamas

10–14 val.
ŠIAULIŲ GATVIŲ „ZOOLOGIJOS SODAS”
Šiaulių turizmo informacijos centras (Vilniaus g. 213, Šiauliai)
Šiauliai gali pasigirti daugybe savitų muziejų ir vieninteliu gatvių ,,zoologijos sodu”. Čia gyvūnai „gyvena“ jau daugybę metų, apie juos kuriamos istorijos. Atraskite juos, nufotografuokite 5 jums labiausiai patikusius, o atvykę pas mus parodykite. Dovanosime Jums po simbolinį prizą.
Informacija tel. +37067807249
Dalyvavimas nemokamas

10–22 val.
BATUTŲ PARKAS
UNIQA ARENA. (Išradėjų g. 14, Šiauliai)
Jei nori suprasti, ką reiškia skristi, nori išmokti naujų triukų ir puikiai praleisti laiką gerų draugų būryje – batutų parkas tam puiki vieta!
Informacija tel. +37069952209
Kaina 8 Eur/val. asm.

12–16 val.
KŪRYBINĖS DIRBTUVĖS. SKREBINIMAS IR STIKLO VITRAŽŲ GAMYBA
Šiaulių apskrities Povilo Višinskio viešoji biblioteka (Aušros alėja 62, Šiauliai)
Kūrybinių dirbtuvių metu lankytojai galės sudalyvauti dvejose skirtingas rankdarbių technikas pristatančiose edukacijose – skrebinimo (arba iškarpų ir klijavimo, dekoravimo edukacijoje) ir mini stiklo vitražų gaminimo užsiėmimuose. Edukacijų metu dalyviai praktiškai išbandys šias rankdarbių technikas ir susikurs savo širdžiai mielą prisiminimą (atvirutę arba knygų skirtuką bei mini stiklo vitražą).
Dalyvių skaičius: iki 20 asmenų.
Registracija vykdoma tel. +37041371727, el. p. urte.sulskiene@savb.lt
Dalyvavimas nemokamas

12 val.
SPEKTAKLIS VAIKAMS „DIDELĖ LIETUVIŠKA PASAKA”
Valstybinis Šiaulių dramos teatras (Tilžės g. 155, Šiauliai)
Vieną vakarą, mamai išėjus į šokių pamoką, prižiūrėti trijų anūkų ateina du seneliai: rimtasis Juozas ir linksmasis Juozukas. Ir vienas, ir kitas senelis turi skirtingą požiūrį į savo „pareigas“, tačiau netrukus jie abu yra įviliojami į vaikų fantazijų pasaulį. Tuomet įprasti namai pavirsta stebuklinga, kartais net gąsdinančia vieta, kur susirenka skirtingų pasakų veikėjai.
Trukmė 50 min.
Bilietų nuoroda: https://bit.ly/3LJHtpS
Plačiau: www.vsdt.lt/spektaklis/DIDELE-LIETUVISKA-PASAKA/
Kaina: 8 Eur

13 val.
EDUKACIJA „TELEFONIJOS ISTORIJA – TELEFONIJOS MUZIEJUJE“
VšĮ Telefonijos muziejus (Dvaro g. 85-5, Šiauliai)
Išskirtiniame Šiaulių m. kultūros paveldo pastate (Dvaro g. 85) įsikūrusiame Telefonijos muziejuje susipažinsite su telefonijos raidos istorija, išvysite gausią unikalių telefonų kolekciją: nuo senovinių iki šiuolaikinių mobiliųjų. Edukacijos metu įdomiausius ir unikaliausius telefonus – obuolio, batelio, lūpų, katino, dantų pastos ir kitų formų liesite, imsite į rankas, vertinsite jų dizainą, funkcionalumą. Skambinsite senoviniais karo lauko, laidiniais telefonais ir taksofonu. Išsiaiškinsite telefonų naudojimo subtilybes bei jų istorinės raidos faktus, ieškosite atsakymų į linksmus iliustruotus klausimus ir galvosūkius.
Kviečiame apsilankyti Telefonijos muziejuje, kuriame prasmingai ir įdomiai praleisite laiką.
Trukmė 1 val. 20 min.
Registracija vykdoma tel. +37041201075, el. p. museum@didww.com
Kaina: 5/4 Eur

13 val.
EDUKACIJA „CIANOTIPIJOS KŪRYBINĖS DIRBTUVĖS“
Šiaulių dailės galerija (Vilniaus g. 245, Šiauliai)
Kūrybinių dirbtuvių metu pristatysime vieną pirmųjų fotografinio vaizdo gavimo technikų – cianotipiją. Susipažinsime su cianotipijos, atsiradimo istorija, praktiškai išbandysime techniką, kuomet ant popieriaus, naudojant chemines medžiagas, išgaunamas monochrominis mėlynos spalvos atspaudas.
Kiekvienas dalyvis susikurs ir išsineš savo susikurtą cianotipiją.
Dalyvių skaičius – nuo 5 iki 30.
Registracija vykdoma (iki gegužės 12 d. 12.00 val.) telefonu +370 65 956 545 arba internetu: https://bit.ly/3UKUFxy
Kaina: 3 Eur

13 val.
INTERAKTYVI PARODA-VIKTORINA „ATPAŽINK „ŠIAULIŲ MONMARTRO RESPUBLIKOS“ PAVEIKSLUS“
Šiaulių miesto kultūros centras „Laiptų galerija“
Renginio vieta – Pėsčiųjų bulvaras (Vilniaus g. prie P. Višinskio paminklo)
Lankytojus kviečiame į interaktyvią veiklą su festivalio „Šiaulių Monmartro Respublika“ autorių darbais. Kviesime įvardinti eksponuojamų darbų autorius. 10-ties viktorinos laimėtojų laukia prizai – festivalio „Šiaulių Monmartro Respublika“ plenero darbų katalogai.
Trukmė 2 val.
Dalyvavimas nemokamas
Informacija tel. +37041200642 arba el. p. toma.galerija@gmail.com

17 val.
ŠOKIŲ VAKARAS. GROJA VYTAUTAS KOSMAUSKAS
Šiaulių kultūros centras (Aušros al. 31, Šiauliai)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!
Trukmė ~ 3val.
Dėl bilietų teirautis tel.: +37068357691 arba el. p. kasa@siauliukc.lt
Bilietus galima įsigyti Šiaulių kultūros centro kasoje 1 val. prieš renginį.
Kaina: 5 Eur

17 val.
SPEKTAKLIS „BAGADELNIA“
Valstybinis Šiaulių dramos teatras (Tilžės g. 155, Šiauliai)
Spektaklis-žaidimas „Bagadelnia“ – tai aštuonios skirtingos, bet tarpusavyje labai susijusios istorijos iš vienų senelių globos namų. Aktoriai pasiūlys žiūrovams patiems išsirinkti, kokias istorijas jie norės pamatyti. „Bagadelnia“ pasakoja apie žmones, nugyvenusius skirtingus gyvenimus, turėjusius skirtingas patirtis ir likimus, bet galiausiai atsidūrusius viename bendrame taške.
Trukmė 1 val. 50 min.
Plačiau: http://www.vsdt.lt/spektaklis/BAGADELNIA/
Bilietus platina www.ticketmarket.lt
Bilietų nuoroda: https://www.ticketmarket.lt/lt/e/renginys/bagadelnia-siauliu-dramos-teatras-bilietai-20230514
Kaina: 14 Eur

Gastrobaras „CASK 215“ (Vilniaus g. 215, Šiauliai)
Laikas: 12–15 val.
Ne paslaptis, kad ypatingai laukiame savaitgalio – mes jau 6 metus puoselėjame vėlyvųjų pusryčių tradiciją (brunch’ą). Smagu dar ir tai, kad pirmieji Šiauliuose atnešėme šią madą pusryčiauti vos ne visą dieną. Mumis pasekė ir kiti. Šiandien man, kaip įstaigos vyriausiam malkininkui Martynui, labai smagu matyti susirinkusias šeimas, draugus, jų šypsenas gerai leidžiant laiką. Toks ir buvo mano tikslas – vėlyvieji pusryčiai kaip šeimų susibūrimas po ilgesnio laiko nesimatymo, jaunimo susibūrimas aptarti vakarykščių naktinių šėlionių mieste, o žmogui kuris keliasi tiesiog vėliau, tai būtų gardūs pusryčiai. Laukiame visų sekmadieniais!
Kontaktai informacijai tel. +370 614 909 95

Atsiradus nenumatytoms aplinkybėms, renginio programa gali šiek tiek keistis.

Tulpių žydėjimo šventė
2023-05-13 12:00 - 17:00 (Europe/Helsinki) | Burbiškio dvaro parkas
Gegužės 13 dieną Daugyvenės kultūros istorijos muziejaus-draustinio Burbiškio dvare (Radviliškio r.) vyks vienintelis Lietuvoje festivalis „Tulpių žydėjimo šventė“, į darnią visumą sujungiantis žydėjimą, dvaro istoriją, kultūrą, tradicijas bei šiuolaikines pramogas.
Pasigrožėti tulpių žiedais ir pajausti išskirtinę Burbiškio dvaro aurą lankytojai kviečiami jau 22-ą kartą. Visoje Lietuvoje gerai žinoma šventė siūlo ne tik mėgautis žydėjimu, bet ir pažinti dvarų kultūrą, klausytis gyvos muzikos, dalyvauti edukacijose.
Festivalio dieną, antrąjį gegužės šeštadienį, lankytojai Burbiškio dvare bus laukiami nuo 9 valandos. Renginio pradžia – 12 valandą.
Šventėje koncertuos Liudas Mikalauskas ir Ona Kolobovaitė, „The Ditties“ ir pianistas Dmitrij Golovanov, Vidas Bareikis su grupe, Vaidas Baumila su grupe. Šventės vedėjas – aktorius Jokūbas Bareikis.

Respublikinių moksleivių folklorinių šokių varžytuvių „Patrepsynė“ finalas
2023-05-13 12:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
2023 m. gegužės 13 d. 12 val. Šiaulių kultūros centro pramogų salėje „Maksas“ (Aušros al. 31) vyks respublikinių moksleivių folklorinių šokių varžytuvių „Patrepsynė“ finalinis renginys.
Šventėje gros Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vad. Arūnas Stankus) ir Mažeikių rajono savivaldybės kultūros centro vaikų folkloro ansamblis „Alksniokā“ (vad. Dainora Petrikienė, Jolanta Kaleckienė).

Renginio trukmė: ~3 val.

Mugė “Stilius ir Skonis”
2023-05-13 10:00 (Europe/Helsinki) | Šiaulių arena
Čia Jus pasitikis įvairiausios Lietuvos gamintojų prekės, kaip stilingi ir unikalūs dizaineirių drabužiai, aksesuarai ir juvelyrikos gaminiai, kurie vilios visus mėgstančius pasipuošti ir kurti savo stilių. Tačiau papuošti galima ne tik save, bet ir savo namus. Mugėje “Stilius ir Skonis” rasite rankų darbo interjero puošmenų, tiek dekoratyvinių, tiek praktiškų. O Lietuvos amatininkai ir tautodailininkai atveš, be kita ko, keramikos, medžio ir odos gaminių. Mugė pristatys Jums ne tik Stilių, bet ir Skonį. Skanėstai nuklols mugės stalus ir kvies gurmanus įsigyti gardžių užkandžių.
Nepraleiskite progos apsilankyti ir įsigyti unikalių gaminių, kurie pasitiks Jus Šiaulių arenoje!
Įėjimas nemokamas!
Mugėje bus filmuojama ir fotografuojama!
Renginio organizatorius: mugiucentras.lt

Europos muziejų naktis Šiauliuose 2023
2023-05-13 - 2023-05-14
2023 m. gegužės 13 d., šeštadienį, Šiauliuose vyks Europos muziejų naktis! Duris atvers ir į nemokamus vakarinius renginius kvies šie muziejai mieste:

19–24 val. Chaimo Frenkelio vila-muziejus (Vilniaus g. 74)
19–24 val. Fotografijos muziejus (Vilniaus g. 140)
19–24 val. Venclauskių namai-muziejus (Vytauto g. 89)
19–24 val. Šiaulių istorijos muziejus (Aušros al. 47)
19–24 val. Žaliūkių malūninko sodyba-muziejus (Architektų g. 73)
19–24 val. Dviračius muziejus (Vilniaus g. 139)
19–24 val. Radijo ir televizijos muziejus (Vilniaus g. 174)
19–24 val. Baltų kultūros pažinimo centras „Baltų kelias“ (Vilniaus g. 213)
19–22 val. Vandos Kavaliauskienės Katinų muziejus (Žuvininkų g. 18)
19–22 val. Juliaus Janonio gimnazijos istorijos Jono Krivicko muziejus (Tilžės g. 137)
19–22 val. Šiaulių kino muziejus (Aušros al. 15, Šiauliai)
18–23 val. Vandentvarkos muziejus (Vytauto g. 103)
18–23 val. Militarijos muziejus (P. Višinskio g. 38)
18–22 val. Šiaulių geležinkelių muziejus (Dubijos g. 26)
*17–20 val. Šiaulių tardymo izoliatoriaus muziejus (Trakų g. 10) (laisvų vietų nebėra)
*21–23 val. Valstybinis Šiaulių dramos teatras (Tilžės g. 155) (laisvų vietų nebėra)
*Dalyvių skaičius ribotas. Būtina išankstinė registracija.

Miesto autobusai 1, 4, 12, 18, 21, 24 kursuos iki 1 val. Tvarkaraščiai bus skelbiami www.busturas.lt

Organizatorius – Šiaulių „Aušros“ muziejus
Rėmėja: Šiaulių miesto savivaldybė
Informaciniai rėmėjai: žiniasklaidos grupė „Etaplius“, dienraštis „Šiaulių kraštas“
Draugai: Busturas, Šiaulių turizmo informacijos centras, Šiaulių regiono atliekų tvarkymo centras.
www.naktismuziejuje.lt

Poezijos pavasario šventė „Mes didžiuojamės Lietuvos atlantais“
2023-05-12 16:30 (Europe/Helsinki) | P. Višinskio viešoji biblioteka
Gegužės 12 d., penktadienį, 16.30 val. Šiaulių apskrities Povilo Višinskio viešosios bibliotekos Didžiojoje skaitykloje (Aušros al. 62, III a.) vyks poezijos pavasario šventės „Mes didžiuojamės Lietuvos atlantais“. Poezijos pavasario šventėje savo kūryba dalinsis Šiaulių miesto ir apskrities, Joniškio, Pakruojo, Kelmės, Plungės literatų klubai, taip pat pavieniai poetai.

Renginys skiriamas bebaimių lietuvių lakūnų STEPONO DARIAUS ir STASIO GIRĖNO skrydžio per Atlantą 90-osioms metinėms bei šių dienų drąsuolio AURIMO VALUJAVIČIAUS plaukimo vienviete valtimi per vandenyną žygdarbiui įprasminti.

Svečiai:

Šiaulių Švč. Mergelės Marijos Nekaltojo Prasidėjimo bažnyčios klebonas Gintaras Antanas Jonikas.
LR Seimo nario dr. Stasio Tumėno padėjėjas dr. Nerijus Brazauskas.
Kanklininkė, muzikos pedagogė, tarptautinių konkursų laureatė Kristina Kuprytė.
Organizatorius – Šiaulių literatų susivienijimas.

Partnerė – Šiaulių apskrities Povilo Višinskio viešoji biblioteka.

Renginys nemokamas.

Lyderystės paskaita su Jay Johnson
2023-05-12 14:00 (Europe/Helsinki) | P. Višinskio viešoji biblioteka
Gegužės 12 d., penktadienį, 14 val. Šiaulių apskrities Povilo Višinskio viešosios bibliotekos Didžiojoje skaitykloje (III a.) vyks NEMOKAMA paskaita su pasaulinio lygio lyderystės treneriu iš JAV Jay Johnson.
Paskaitos temos:
Influence and Persuation (Įtaka ir įtikinimas);
Working Your Way to a Win (Kaip dirbti, kad patirtumei sėkmę);
Would I Follow Me? Looking at Yourself as a Leader (Ar pats save sekčiau? Pažvelk į save kaip į lyderį);
Thinking and innovation (Mąstymas ir inovacijos).

PASKAITA VYKS ANGLŲ KALBA
Jay Johnson – tarptautiniu mastu išgarsėjęs ir apdovanojimų sulaukęs lektorius. Jo specializacija – komunikacijos ir lyderystės ugdymas. Jay Johnson unikaliu požiūriu į žmonių elgseną ir intelektą užsitarnavo klientų, kolegų pagarbą ir pasitikėjimą.
Jo klientų sąrašas apima tokias organizacijas: Ford Motor Company, United Way, Keller Williams, KFC, Consumers Energy, the Junior Chamber International, U of M Hospital, Crain Communication, AmeriCorps, State Farm.
Renginys NEMOKAMAS!

Karjeros ir įgūdžių formavimo konferencija „Išmok. Kurk. Veik.“
2023-05-12 - 2023-05-13 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centro Kamerinė salė ir pramogų salė „Maksas“ (Aušros al. 31)

2023 m. gegužės 12 d. 9–18 val.

Renginys nemokamas

Tarptautinė karjeros ir įgūdžių formavimo konferencija „Išmok. Kurk. Veik.“ gegužės 12 dieną Šiaulių kultūros centre kviečia Šiaulių krašto jaunimą geriau pažinti save ir atskleisti savo potencialą. Konferencijos metu įkvepiantys lyderystės pavyzdžiai, praktinės užduotys ir vertingi patarimai padės lengviau apsispręsti, kuo nori būti, ar eini teisinga kryptimi ir ką daryti, kad ryžtingai ir tikslingai siektum svajonių.
Į renginį kviečiamas Šiaulių krašto jaunimas ir visi besidomintys.
Programoje smagios praktinės patirtys, šiuolaikinio aktyvaus pilietiškumo pavyzdžiai, netradicinės sėkmės istorijos, Šiaulių krašto NVO pristatymas visuomenei ir savanorystės galimybės jaunimui.
„Mes visi turime galimybę tapti tokiu žmogumi, kokiu norime būti – tereikia įdėti pastangų ir išsirinkti tinkamą vedlį. Kartais, tiesiog reikia, kad kas paskatintų žengti pirmąjį žingsnį“, – pataria pasauliniu mastu žinomas treneris ir mentorius, Jay Johnson iš JAV.
J. Johnson specializuojasi komunikacijos, elgsenos intelekto ir lyderystės ugdymo srityse. Taip pat jis yra TEDx lektorius, vedęs seminarus net 30-yje skirtingų šalių. Konferencijos metu Jay dalinsis: kaip išlikti motyvuotam, susikaupusiam ir tapti savo gyvenimo lyderiu, taip pat kaip yra svarbu kiekvieną kartą sakyti „Taip“, nes tik taip įmanoma išeiti iš savo komforto zonos. Anot Jay Johnson, žodis „Taip“ yra kelias į meistriškumą.
„Aš girdžiu jaunus žmones, girdžiu jų norus, svajones ir padedu jiems viso to pasiekti. Ne kalbomis, o realiais darbais“, – jaunimo finansinio raštingumo edukatorė Viktorija Vegelytė.
„Versli klasė“ projekto įkūrėja ir planuoklio „Planas Chuliganas“ bendraautorė gegužės 12 dieną Šiauliuose atskleis, kodėl vieniems sekasi, o kiti darydami tą patį, tokios sėkmės nesulaukia. Pranešime „Kodėl mano kišenės (ne)tuščios?“ lektorė V. Vegelytė kalbės apie tai, ką reikia daryti, kad pasiektum savo svajonių ir ar verta investuoti ne tik į save, bet ir į pasaulį.
E-verslas vis labiau populiarėja šiuolaikinėje visuomenėje, bet ne visi žino nuo ko pradėti ir kaip jį puoselėti. Apie prekės ženklo išpopuliarėjimą ir sėkmingą darbo internetu kelio viziją išgirsite iš elektroninės parduotuvės „SIDROW“ įkūrėjos Renatos Saukaitės-Sidorovos.
Ji aktyviai bendrauja su jaunais žmonėmis ne tik kaip su pirkėjais e-parduotuvėje, bet ir kviečia į LIVE transliacijas socialinėse medijose, kalbina įvairiomis temomis: studijų ir darbo derinimo, verslo pradžios, karjeros kelio paieškų. Tinklaraščio skilties straipsniuose atgyja įdomios ir įkvepiančios istorijos, kuriomis taip pat dalinasi ir R. Saukaitės-Sidorovos jaunieji pašnekovai. Po susitikimų, pokalbių, ar LIVE transliacijų, ji visada jaučia geros energijos pliūpsnį, nes pasak pranešėjos, jaunuoliai yra tokie drąsūs, žingeidūs ir atviri pasauliui.
„Žaiskite, smalsaukite, tyrinėkite pasaulį ir atminkite – NĖRA pasirinkimų nulemiančių jūsų gyvenimą – Jūs visada galite rinktis“, – pataria mokymų kūrėjas ir lektorius Andrius Ruseckas.
Nuo pat mažens, kiekvienas yra įpareigotas priimti svarbius sprendimus: pasirinkti baigiamųjų klasių dalykus, studijų kryptį, baigiamojo darbo temą. Tuomet, dažnas atsiduria nežinomybėje, kaip nuspręsti? Dabar, A. Ruseckas dirbda su vidine organizacijų komunikacija, augina kultūrą, moko vadovus ugdomojo vadovavimo subtilybių ir netgi laisvalaikiu savanoriauja. Bet nuo pat vaikystės, jis tiksliai žinojo, ką nori veikti gyvenime ir tai tikrai nebuvo susiję su komunikacija. Konferencijos metu, pranešime „Pasirinkimas – žaisti“ A. Ruseckas pasidalins savo asmeninės profesinės kelionės detalėmis ir kas vis dėlto privertė jį pakeisti specialybę.
Šios konferencijos idėja gimė prieš 3 metus, aktyviems visuomeninkams iš JCI. Kirbėjo klausimas, kodėl tarptautinės lyderystės konferencijos vyksta tik didmiesčiuose Vilniuje ar Kaune? Kodėl gi nepabandžius perkelti gerosios praktikos arčiau namų ir, kodėl nesukūrus dovanos Šiaulių kraštui – padaryti to nemokamai, pritraukti reikiamą paramą ir suburti aktyvių savanorių komandą? Kas svajoja, tas ir įgyvendina! Tad, jau gegužės 12 d., penktadienį, Šiaulių kultūros centre vyksianti konferencija „Išmok. Kurk. Veik“ pakvies pažvelgti į savo gyvenimą kitu kampu. Įkvepiantys pranešėjai, įdomios ir įtraukiančios veiklos bei užduotys, naujos pažintys ir daug puikių emocijų. Pirmieji žingsniai visada būna sunkūs, tad ženkime juos drauge. Prisijungti gali jau dabar, nuskanavęs QR kodą.

Nepraleisk progos išmokti, sukurti ir pasikrauti energijos Tave džiuginančiai veiklai!
Organizatorius – asociacija „JCI Šiauliai“.

Renginys nemokamas

Romansų popietė „Ir pražydo jazminai“
2023-05-11 16:30 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
Gegužės 11 d. 16.30 val. Šiaulių kultūros centre (Aušros al. 31) vyks romansų popietė „Ir pražydo jazminai“, kurios metu gražiausias dainas atliks įventės organizatorius Šiaulių kultūros centro folkloro ansamblis „Sidabrinė gija“ (meno vad. Vita Taučienė-Rezgienė) ir kiti kolektyvai.
Renginyje dalyvaus Šiaulių kultūros centro folkloro ansamblis „Sidabrinė gija“ (meno vad. Vita Taučienė-Rezgienė), Šiaulių rajono savivaldybės kultūros centro Gilaičių filialo Kužių salės neįgaliųjų vokalinis ansamblis „Ringuva“ (vad. Kristina Lučinskaitė), Šiaulių rajono savivaldybės kultūros centro Gilaičių filialo Kužių salės vokalinis ansamblis „Mėtos“ (vad. Kristina Lučinskaitė), Radviliškio rajono Šniūraičių bendruomenės mišrus ansamblis „Bendraminčiai“ (vad. Audronė Motiejūnienė), Šiaulių kultūros centro choras „Tremtinys“ (vad. Romaldas Pečeliūnas), Šiaulių miesto poezijos ir kitų menų mėgėjų asociacijos „Menų šaltinis“ moterų vokalinis ansamblis „Šaltinėlis“ (vad. Audronė Treinauskienė), Šiaulių kultūros centro vokalinis ansamblis „Dainora“ (meno vad. Ramutė Majauskienė), Šiaulių mokytojų senjorų klubo „Šviesa“ vokalinis ansamblis „Širdimi jauni“ (vad. Juozas Šukys), Šiaulių pagyvenusių žmonių asociacijos ansamblis „Rudens žiedai“ (vad. Audronė Treinauskienė), Šiaulių kultūros centro liaudiškų šokių ansamblio „Kalatinis“ vokalinė ir instrumentinė grupė (meno vad. Sandra Giedrė). Eiles skaitys poetė Elena Eidukienė, Angelė Nagevičienė, Joniškio raj. Rudiškių kaimo poezijos skaitovai.
Renginio trukmė: ~2 val.

Edukacinis užsiėmimas suaugusiesiems „Gėlių puokštė“
2023-05-08 18:00 (Europe/Helsinki) | Šiaulių kultūros centro Amatų dirbtuvės (Aušros al. 31)
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.
Edukacinio užsiėmimo metu bus sukuriama stilizuota gėlių puokštė, dekoruota lapeliais, žiedlapiais, pumpurais ir uogomis. Unikaliam darbui pagaminti bus naudojamas baltas molis, kuris suteiks gaminiui prabangos ir puošnumo. Rankų darbo vienetinis gaminys bus ne tik išskirtinė namų dekoracija – įsirėminus – paveikslas, bet ir puiki dovana savo artimui.
Antras užsiėmimas, kurio metu bus glazūruojama, vyks gegužės 15 d.
Vieno užsiėmimo trukmė: ~2 val.
Dalyvių skaičius: nuo 5 iki 15
Kaina 1 asmeniui už du edukacinius užsiėmimus:

be auksavimo 24 Eur
su auksavimu 30 Eur

Į kainą įskaičiuotos visos lipdymui ir glazūravimui reikalingos priemonės.
Būtina registracija tel. +370 678 53 171, el. p. vaida.dambrauskiene@siauliukc.lt
Edukacinis užsiėmimas skirtas tik suaugusiesiems.
Bus gaminamas 1 gaminys.
Darbų atsiėmimas: po paskutinio apsilankymo ~ 2 savaičių laikotarpyje.

Nuotykių kupinas spektaklis „Kakė Makė ir magiška kelionė“
2023-05-08 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Vaikai, ar jums pasitaiko tokių dienų, kai imate nuobodžiauti – žaislai nebedžiugina, visi filmukai jau matyti? Tokių dienų pasitaiko ir Kakei Makei…
Dzin dzilin! O kas gi skambina į duris? Hm, į svečius atvyko paštininkas ir atnešė kažkokį keistą laišką. Atidarykim! Laiške kvietimas vykti traukiniu į magišką kelionę. Kur? Į paslaptingą vakarėlį!
Prisipažinkite, kas gi nemėgsta kelionių?! O ypač žinant, kad traukinių stotyje sutiksite Netvarkos Nykštuką ir Mucį, kurie taip pat gavo paslaptingą laišką, kviečiantį į vakarėlį keliauti drauge. Nuvyksite į Raganos trobelę ir rasite ten stebuklingą dėžę, kurią bus leista atidaryti tik kelionės pabaigoje! Sužinosite, ką daryti, jei pakeliui sugenda traukinys – gerosios Raganos burtai išspręs ir šį nemalonų netikėtumą! Kartu šoksite ir dainuosite, patirsite įsimintinų nuotykių, gaudysite muilo burbulus ir mojuosite mylimiems monstrams – Mamaisai ir Nanaisai.
Ar jau galime pradėti magišką kelionę? Laukiame tik jūsų, vaikai!
Spektaklis „Kakė Makė ir magiška kelionė“ pastatytas pagal Linos Žutautės knygeles „Kakė Makė ir magiška kelionė“, „Kakė Makė ir draugystės šluota“, „Kakė Makė ir katinas vienai savaitei“ bei „Netvarkos Nykštukas ir netikėtas svečias“.
PASTABA TĖVELIAMS: šis spektaklis yra nauja DOMINO teatro spektaklio „Kakė Makė ir pižamų vakarėlis“ versija!
Renginio trukmė: ~1 val.

Koncertas TAU, MAMA
2023-05-07 17:00 (Europe/Helsinki) | Šiaulių Šv. apaštalų Petro ir Pauliaus katedra
Gegužės 7 d. 17 val. Šv. apaštalų Petro ir Pauliaus katedroje (Aušros tak. 3) vyks koncertas, skirtas motinos dienai. Koncertas yra vaikų ir jaunimo menų festivalio „SINITE PARVULOS VENIRE AD ME“ dalis.
Dalyvauja:

„Dagilėlis”
Šiaulių berniukų ir jaunuolių choras
(meno vadovas Remigijus Adomaitis,
koncertmeisterė Daiva Šulcaitė)
„Camerata Solaris”
Šiaulių kamerinis orkestras
(meno vadovas Vilhelmas Čepinskis)
„Dagilėlio“ dainavimo mokyklos
1-os klasės berniukų choras
(choro mokytoja Inga Lizdenienė,
koncertmeisterė Vitalija Bulzgienė
„Dagilėlio“ dainavimo mokyklos
1-os klasės mergaičių choras
(choro mokytoja Daiva Kembrienė,
koncertmeisterė Giedrė Krasauskaitė)
„Dagilėlio“ dainavimo mokyklos
2-os klasės berniukų choras
(choro mokytoja Rima Koržanovienė,
koncertmeisterė Lolita Girskienė)
„Dagilėlio“ dainavimo mokyklos
3-ios klasės berniukų choras
(choro mokytoja Daiva Kembrienė,
koncertmeisterė Giedrė Krasauskaitė)

Koncertas nemokamas!

Mamos dienai skirtas koncertas
2023-05-07 17:00 (Europe/Helsinki) | Šiaulių arena
Gegužės 7 d. Mamos dienai skirtas koncertas, kuriame scenoje išvysime grandus Vytautą Šiškauską, Radži ir nuostabią viešnią Katažiną!
Pagrindinė renginio informacija
Nuolaidos: netaikomos
Nemokamai: vaikai iki 6 metų amžiaus imtinai (renginio vietoje pateikti amžių įrodantį dokumentą). Asmenys su neįgaliųjų vežimėliais įleidžiami nemokamai. Lydintis asmuo perka pigiausios kainos bilietą.
Renginio trukmė: ~ 2 val.

Mokinių koncertas „Melodijos mamai“, skirtas Motinos dienai
2023-05-07 13:00 (Europe/Helsinki) | Venclauskių namai-muziejus
2023 m. gegužės 7 d., sekmadienį, 13 val. maloniai kviečiame į Venclauskių namus-muziejų (Vytauto g. 89, Šiauliai), kur vyks Šiaulių „Juventos“ progimnazijos mokinių koncertas „Melodijos mamai“, skirtas Motinos dienai. Vaikai mamas ir močiutes sveikins muzikiniais kūriniais ir eilėmis. Skambės pianinu, smuiku, gitara atliekama muzika.
Renginys nemokamas.

INFORMACIJA APIE RENGINĮ

Data:
2023-05-07

Laikas:
13.00 val.

Vieta:
Venclauskių namai-muziejus

Adresas:
Vytauto g. 89, Šiauliai

Humoro klubas su programa "Kelyje 3"
2023-05-06 19:00 (Europe/Helsinki) | Šiaulių arena
Važiavimas magistraliniais keliais, šunkeliais, greičio viršijimas, nemalonūs pokalbiai su policija, pakelių plėšikai, grobiantys jūsų krovinį ir puolantys vairuotojus beisbolo lazdomis. Ir galiausiai kulminacija – pergalingas šūksnis, įveikus visas kliūtis, greičiausiai ir pelningiausiai atvežus rūpimą krovinį – programą „Kelyje 3“ į Šiaulius!
Į sceną lips:
Paulius Ambrazevičius
Mantas Bartuševičius
Vaidotas Šiožinis
Durys: 18:00
Pasirodymas: 19:00

Koncertas „Tylos dialogai“
2023-05-06 17:00 (Europe/Helsinki) | Šiaulių kultūros centro Kamerinė salė (Aušros al. 31)
Gegužės 6 d. 17 val. Šiaulių kultūros centre žiūrovų lauks išskirtinis koncertas „Tylos dialogai“.
Programoje – originalios atlikėjų kompozicijos, alsuojančios Lotynų Amerikos, flamenko ir moderniojo džiazo ritmais. Atlikėjai – Marius Šinkūnas (vibrafonas) ir Mindaugas Stumbras (gitara).
Muzikiniame pasirodyme suskambės vibrafono ir gitaros duetas! Vibrafonas ir gitara genetiškai yra soliniai instrumentai, tačiau jiems susitikus išryškėja unikalios šių dviejų instrumentų skambesio savybės. Instrumentai praturtina vienas kito sonoristines galimybes bei atveria naujus garsinius klodus.
Koncertą dovanoja Šiaulių kultūros centras.
Nemokamus bilietus platina „Ticket Market“. Kasos Šiaulių kultūros centre darbo laikas darbo dienomis: 9–18 val., savaitgaliais – 1 val. prieš renginį.
Renginio trukmė: ~1 val.

Vitalijaus Neugasimovo improvizacijų koncertas
2023-05-06 15:00 (Europe/Helsinki) | Chaimo Frenkelio viloje
Baigęs LMTA vargonų bei fortepijono specialybes, Vitalijus daug metų skyrė pedagogikai – dėstė „Liepaičių“ chorinio dainavimo mokykloje. Lygiagrečiai gilinosi į senąją muziką, domėjosi džiazu ir progresyviu roku. Dvylika metų dainavo savo įkurtame a cappella ansamblyje „Quorum“, taip pat darė aranžuotės ir kūrė dainas žinomiems Lietuvos bei užsienio atlikėjams, kolektyvams. Vitalijaus pjesės fortepijonui yra išleistos ABRSM ir OUP – jas atlieka tūkstančiai mokinių visame pasaulyje.
Pasirodymas Chaimo Frenkelio viloje-muziejuje bus ypatingas: Vitalijus žada jį paskirti savo mėgstamiausiam žanrui – improvizacijai fortepijonu solo. Klausytojų ausis džiugins įvairiausių stilių spontaniškos kompozicijos. Pasak kūrėjo, jis pats praktiškai niekada nežino, kas skambės toliau – tarsi kažkokia nematoma jėga transliuoja savo muzikines mintis, kurios teka pianisto rankomis. Tokiu būdu visas koncertas tampa savotiška misterija, kupina netikėtumų ir mažų stebuklų.

Šventinis koncertas „Ir užaugo ąžuolynas“
2023-05-05 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Gegužės 5 d. 18 val. Šiaulių kultūros centro Didžiojoje koncertų salėje vyks Juliaus Janonio gimnazijos liaudiškų šokių kolektyvo „Liuoksinis“ (vadovė A. Rimkuvienė) šventinis koncertas.
Renginyje dalyvaus Šiaulių rajono savivaldybės kultūros centro Ginkūnų filialo liaudiškų šokių grupė „Dobilas“ (vadovė A. Rimkuvienė), Juventos progimnazijos liaudiškų šokių kolektyvo „Liuoksinis“ jaunučių grupė (vadovė A. Rimkuvienė).
Renginio trukmė: ~1 val.
Organizatorius – Juliaus Janonio gimnazijos liaudiškų šokių kolektyvas „Liuoksinis“.

Renginys nemokamas

Edukacinis šou vaikams „Didžioji teleportacija į žaidimų pasaulį“
2023-04-30 12:00 - 13:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Edukacinis šou „Didžioji teleportacija į žaidimų pasaulį“ tai interaktyvus spektaklis vaikams. Į spektaklio veiksmą bus įtrauktas kiekvienas vaikas. Visi svečiai gaus specialų rekvizitą – stebuklingas jėgas turinčią apyrankę, kurios pagalba vaikai padės Rokui ir Rokai įvykdyti užduotis. Tai istorija apie amžinai išsiblaškiusį profesorių H2O – dienos metu pardavinėjantį vaikams ledus, o naktimis…
O naktimis kuriantį teleportacinį mechanizmą. Vieną šeštadienio vidurdienį profesorius H2O kartu su jaunaisiais draugais Roku ir Roka mėgins teleportuotis į viduramžius. Tačiau klaidingai sujungti laidai profesorių H2O nublokš į internetinę žaidimų platformą. Ištikimieji draugai Rokas, Roka ir jaunieji žiūrovai leisis į nuotykių kupiną kelionę, kurios tikslas – išvaduoti antivirusiniame bokšte įstrigusį profesorių H2O.
Techniškai inovatyvaus ir atraktyvaus spektaklio metu jaunieji žiūrovai ne tik pramogaus. Jie bus mokomi, kaip saugiai elgtis internete, kaip užkirsti kelią patyčioms virtualioje erdvėje, sužinos apie fizinio aktyvumo reikšmę, o taip pat lavins fizinės mankštos įgūdžius.
Po spektaklio vaikučių lauks dovanėlės.
Renginio trukmė: ~1 val.

Komedija „Tobulos žmonos“
2023-04-29 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Komedija apie dvi tobulas žmonas ir vieną netobulą vyrą, kuris tarp jų pasiklydo. Ji (Vitalija Mockevičiūtė) ir Jis (Andrius Bialobžeskis) nugyveno daugybę metų tobuloje santuokoje ir regis viskas buvo gerai, bet santuoką ėmė griauti rutina. Tas pats darbas, tie patys namai, tokios pačios vakarienės, tokie patys pusryčiai, tie patys pokalbiai per tiek metų tapo pilki ir nuobodūs.
Ir turbūt žinote, kada santuoka tampa nuobodi, vyras pradeda dairytis aplinkui ir besidairydamas pamato KITĄ (Neringa Varnelytė), kuri yra TOBULA. Ji graži, šmaikšti, įdomi ir nenusibostanti, tik gal ne tokia šeimyniška.
Po virtinės juokingų situacijų ir neįtikėtinų nesusipratimų, bėgiojant nuo vienos pas kitą, nuo sotaus, bet nuobodaus šeimyniškumo iki aistringo, bet alkano naujo gyvenimo, jis turi apsispręsti, nes padėtis tampa ne tik juokinga, bet jau ir nevaldoma.
Spektaklis prasideda nuo iškilmingos vakarienės trise: Jis, Jo Buvusi tobula Žmona, ir Kita, kuri yra jo dabartinė tobula Žmona. Per šią iškilmingą vakarienę bus išsiaiškinti visi santykiai, išsakyti visi priekaištai, prisimintos visos praeities laimės akimirkos. Kaip baigsis ši iškilminga dviejų TOBULŲ žmonų ir vieno netobulo VYRO vakarienė mes Jums neatskleisime. Jūs būtinai turite į ją patekti ir viską pamatyti patys.
N-18
Režisierius – Ričardas Vitkaitis
Scenografija ir kostiumai – Eglė Krasnovė
Vaidina – Vitalija Mockevičiūtė, Neringa Varnelytė, Andrius Bialobžeskis
Renginio trukmė: ~1,20 val.

Spektaklis „Skulptūra“
2023-04-29 18:00 (Europe/Moscow) | Šiaulių dramos teatras
Autorius – Marius von Mayenburgas
Iš vokiečių kalbos vertė – Paulius Ignatavičius
Režisierius – Paulius Ignatavičius
Scenografė ir kostiumų dailininkė – Inga Aleknavičiūtė
Kompozitorius – Antanas Dombrovskij
Video menininkas – Ignas Meilūnas
Šviesų dailininkas – Julius Kuršys

2015 m. parašyta „Skulptūra“ yra naujausia populiaraus vokiečių autoriaus Mariuso von Mayenburgo pjesė. Spektaklio epicentre – pasiturinti, standartinė europiečių šeima, kurios vidutiniškas ir ramus gyvenimas sutrikdomas, kai šeimoje pasirodo valytoja Džesika. Ji netikėtai išbalansuoja nusistovėjusius santykius ir netgi tampa ciniško menininko Haulupos „mūza“. Pjesėje išorinių įvykių nėra daug, tačiau veiksmas rutuliojasi labai dramatiškai, nuobodžiauti neleidžia šmaikštūs, lengva ironija ir humoru paženklinti veikėjų dialogai. Spektaklyje scena po scenos tarp žmonos Ulrikės, vyro Michaelio ir jų sūnaus Vincento veriasi vis gilesnė dvasinė tuštuma. Realistiška ir logiška nata prasidėjęs spektaklio pasakojimas palaipsniui įgauna keistai iškreiptą ir iracionalų pavidalą…

Pagrindinė dramos „žinutė“ tarsi įkūnijama šeimos draugo Haulupos sumanytoje ciniškoje meninėje instaliacijoje „Socialinė skulptūra“. Jos idėja tokia – maisto atliekos yra svaidomas mašinos, o visas instaliacijos lankymo valandas jas valo emigrantė valytoja iš „trečiosios šalies“ – Džesika. Kas tai – menas ar žmonių išnaudojamas ir kuo ši instaliacija skiriasi nuo dažno emigranto tikrovės? Pasak režisieriaus Pauliaus Ignatavičiaus, spektaklis kelia klausimus, kodėl mes linkę bėgti nuo tikrovės ir tiesos? Kiek vakarietiškame mąstyme tebėra gajos, nors ir visaip maskuojamos, klasinio, seksistinio ir rasistinio mąstymo liekanos?

Mariuso von Mayenburgo (g.1972) vardas jau keletą dešimtmečių gerai žinomas teatro pasaulyje, jo pjesės nuolat statomos ir laukiamos garsiausių teatrų scenose. Nuo 1999 m. Mariusas von Mayenburgas dirba dramaturgu garsiajame „Schaubühne“ teatre Berlyne. Šiame gilias dramaturgines tradicijas puoselėjančiame teatre Marius von Mayenburgas yra pastatęs ir keletą spektaklių, tame tarpe ir „Skulptūrą“, kurios premjera įvyko 2015 m. Didžiausią tarptautinį pripažinimą M. von Mayenburgui atnešė pjesė „Ugnies veidas“ (1997). Ne mažiau populiarios jo pjesės „Parazitai“ (1999), „Kankinys“ (2012), „Perplex“ (2010). „Skulptūra“ Lietuvos žiūrovui pristatoma pirmą kartą.
Premjera – 2017 m. balandžio 13, 14 d.

APDOVANOJIMAI

2018 m. Šiaulių miesto savivaldybės premija kategorijoje pagrindinis (moters) vaidmuo aktorei Monikai Šaltytei už Džesikos vaidmenį spektaklyje Marius von Mayenburgas „Skulptūra“ (rež. P. Ignatavičius).
2018 m. 34-ojo profesionalių teatrų festivalyje „Vaidiname žemdirbiams“ (Rokiškis) perspektyviausiam festivalio režisieriui prizas (300 eurų) – Pauliui Ignatavičiui už Valstybinio Šiaulių dramos teatro spektaklį „Skulptūra“.

Chaimo Frenkelio vilos-muziejaus rožyno 5-tojo sezono atidarymas
2023-04-29 10:00 - 16:00 (Europe/Helsinki) | Chaimo Frenkelio viloje
2023 m. balandžio 29 d., šeštadienį, 10–16 val. vyks Chaimo Frenkelio vilos rožyno 5-tojo sezono atidarymas. Renginio metu veiks mugė, kurios metu galėsite įsigyti Lietuvoje užaugintų sodinukų ir tautinio paveldo gamintojų produkcijos. Vyks pažintinės ekskursijos ru rožyno sodinininke, orientacinis žaidimas „Vilos parko rožyno paslaptys“.
Programa:

10–16 val. Mugė
Mugėje galėsite įsigyti Lietuvoje užaugintų sodinukų ir tautinio paveldo gamintojų produkcijos.
11 ir 15 val. Pažintinė ekskursija su rožyno sodininke (būtina išankstinė registracija)
Kartu su sodininke vaikščiodami Chaimo Frenkelio vilos-muziejaus rožyno takeliais pažinsite šį tūkstančiais rožių žiedų džiuginantį rožyną bei jame augančias gėlių karalienes – rožes. Dalyviai susipažins su rožių klasifikacija, sužinos, kaip tinkamai auginti rožes, pasiruošti žydėjimo sezonui, kaip pasirinkti teisingus porūšius ir veisles. Tai pat sužinos pačias įdomiausias ir tikriausias legendas apie rožes.
Registracija vykdoma tel. +370 41 43 36 80 arba internetu – https://i.ausrosmuziejus.lt/SbyGT
13 val. Orientacinis žaidimas „Vilos parko rožyno paslaptys“ (būtina išankstinė registracija)
Chaimo Frenkelio vilos-muziejaus rožyno 5-tojo sezono atidarymo proga pirmą kartą rengiamas orientacinis žaidimas, kurio metu pažinsite pačias įdomiausias ir netikėčiausias vietas rožyne, apie kurias net nežinojote! Atliekant užduotis reikės ne tik pasivaikščioti po parką, bet ir pakalbinti po žiemos, jau atsibudusias rožes, rasti istorines, architektūrines detales.
Registruotis kviečiame 2–4 asmenų grupes. Registracija vykdoma tel. +370 41 43 36 80 arba internetu – https://i.ausrosmuziejus.lt/SbyGT
Chaimo Frenkelio vilos-muziejaus rožyno mecenatas – Stanislovas Grušas
Organizatorius Šiaulių „Aušros“ muziejus

Sodinukų mugė „AŠ SODINU”
2023-04-29 - 2023-04-30 | Šiaulių arena
Sveikinamės su Jumis – augalų mylėtojai ir kviečiame apsilankyti rudens sodinukų mugėje!
Rugsėjo pabaiga ir spalio pradžia yra puikus metas sodinukams, jūsų pasodinto augalo komfortu pasirūpins gamta, o pavasarį jau galėsite džiaugtis pirmaisiais lapeliais arba žiedais.
Susitinkame balandžio 29 dieną Šiauliuose, prie „Šiaulių arenos“, stovėjimo aikštelėje.
Mugė vyks nuo 10 iki 16 val.
Mugėje galėsite įsigyti:
vaismedžių;
vaiskrūmių;
dekoratyvinių medelių ir krūmų;
daugiamečių ir vienmečių gėlių.
O svarbiausia, jog šiuos augalus užaugino šios srities specialistai, todėl klausykite ausis ištempę jų patarimų.
Iki susitikimo!
